Uchko'prik tumaniga yangi hokim tayinlandi

Abror Asqarov 23 may kuni Uchko'prik tumani hokimi lavozimiga tayinlandi. Bu haqda Davlat xizmatini rivojlantirish agentligi axborot xizmati xabar berdi.
Qayd etilishicha, Abror Asqarov Qambarovich tayinlovga qadar Uchko'prik tumani hokimining moliya-iqtisodiyot va kambag'allikni qisqartirish masalalari bo'yicha birinchi o'rinbosari — tuman iqtisodiy taraqqiyot va kambag'allikni qisqartirish bo'limi boshlig'i lavozimida faoliyat yuritgan.
Nomzod Prezident huzuridagi Davlat xizmatini rivojlantirish agentligining Milliy kadrlar zaxirasidan tavsiya etilgan.
Abror Asqarov 1984 yil Buvayda tumanida tug'ilgan. 2004 yildan bank-moliya tizimida mehnat qilib kelgan, 2018–2019 yillarda “Mikrokreditbank” aktsiyadorlik-tijorat banki Farg'ona viloyati filiali boshlig'i lavozimlarida ishlagan.
Eslatib o'tamiz, Farg'ona viloyati Uchko'prik tumanining avvalgi hokimi Mahmudaliev Akmal Azimjonovich 13 may kuni Navoiy viloyati hokimining qishloq va suv xo'jaligi masalalari bo'yicha o'rinbosari lavozimiga tayinlangandi.